Presbytis

* se inndeling!

***Presbytis*** (surilier) er en basal slekt i stammen Presbytini, som ellers består av bladaper (Colobinae) som inngår i dyreapefamilien (Cercopithecidae). Det er uklart akkurat hvor mange arter slekten består av i dag, siden den er lite studert. Alle kjente populasjoner er ifølge Verdens naturvernunion (IUCN) i tilbakegang globalt.

## Biologi
Surilier er primater med lett kroppsbygning. Slekten karakteriseres av små og slanke bladaper (langurer) med lange haler og lemmer, tilpasset smidig klatring og hopping mellom greiner. Pelsfarger varierer mellom brun, grå, svart og oransje; buken er ofte lysere. Mange arter har karakteristiske hode- eller hofte-tegninger, og noen har en tydelig hårtust på hodet.

Surilier lever i grupper og er utpreget trelevende. De lever nesten utelukkende i trekronene i den tropiske regnskogen på Malayahalvøya og de store øyene Sumatra, Borneo og Java, samt på endel mindre nærliggende øyer. Suriliene er elegante og beveger seg normalt rolig, herunder kjent for å gli lydløst gjennom trekronene. Artene er spesialiserte bladetere (folivorer) med et komplekst flermagesystem, typisk for kolobiner, tilpasset fermentering av blader. De eter også frukt, blomster og knopper, men blader dominerer.

## Taksonomi
Artsgrensene for mange sørøstasiatiske pattedyrtaksa er fortsatt uklare, noe som vanskeliggjør bevaringsvurderinger i en tid hvor mange bestander, underarter og arter står i fare for å dø ut. På et tidspunkt ble alle asiatiske langurer og bladaper i *Presbytis*, *[[Semnopithecus]]* og *[[Trachypithecus]]* inkludert i *Presbytis*, og bare fem vidt utbredte arter ble anerkjent (*P. aygula*, *P. melalophos*, *P. frontata*, *P. potenziani*, og *P. rubicunda*).

En studie publisert i desember 2024 samler tilgjengelige nukleære og mitokondrielle sekvenser sammen med en ny kraniodental morfologisk matrise i en omfattende fylogenetisk analyse av nålevende kolobiner. Resultatene fra analysen støtter den gjensidige monofyletien til de geografiske subtribene og avklarer relasjoner innen Presbytini, noe som bekrefter den basale posisjonen til *Presbytis* blant de asiatiske kolobinene og *Rhinopithecus* som søstergruppe til de øvrige odd-nesekolobinene.

### Inndeling
Inndelingen under følger IUCN (2025), med justeringer i henhold til Ang *et al.* (2020) og Arenson (2024). Eventuelle norske navn og beskrivelser i parentes er uoffisielle.

* Catarrhini, østaper
** Cercopithecoidea, dyreaper
*** Cercopithecidae, dyreapefamilien
**** Colobinae, bladaper (kolobineraper)
***** Colobini, (afrikanske bladaper/kolobineraper), 3 slekter, 24 arter
***** Presbytini, (asiatiske bladaper/kolobineraper), 7 slekter, 58 arter
****** Langurgruppen
******* *[[Presbytis]]*, surilier, 20 arter
******** *[[Presbytis percura|P. percura]]*, (norsk navn mangler)
******** *[[Presbytis rubicunda|P. rubicunda]]*, (norsk navn mangler)
******** *[[Presbytis natunae|P. natunae]]*, (norsk navn mangler)
******** *[[Presbytis femoralis|P. femoralis]]*, (norsk navn mangler)
******** *[[Presbytis siamensis|P. siamensis]]*, (norsk navn mangler)
******** *[[Presbytis melalophos|P. melalophos]]*, (norsk navn mangler)
******** *[[Presbytis sabana|P. sabana]]*, (norsk navn mangler)
******** *[[Presbytis comata|P. comata]]*, (norsk navn mangler)
******** *[[Presbytis potenziani|P. potenziani]]*, (norsk navn mangler)
******** *[[Presbytis chrysomelas|P. chrysomelas]]*, (norsk navn mangler)
******** *[[Presbytis sumatrana|P. sumatrana]]*, (norsk navn mangler)
******** *[[Presbytis robinsoni|P. robinsoni]]*, (norsk navn mangler)
******** *[[Presbytis bicolor|P. bicolor]]*, (norsk navn mangler)
******** *[[Presbytis fredericae|P. fredericae]]*, (norsk navn mangler)
******** *[[Presbytis thomasi|P. thomasi]]*, (norsk navn mangler)
******** *[[Presbytis frontata|P. frontata]]*, (norsk navn mangler)
******** *[[Presbytis mitrata|P. mitrata]]*, (norsk navn mangler)
******** *[[Presbytis siberu|P. siberu]]*, (norsk navn mangler)
******** *[[Presbytis hosei|P. hosei]]*, (norsk navn mangler)
******** *[[Presbytis canicrus|P. canicrus]]*, (norsk navn mangler)
******* *[[Trachypithecus]]*, (lutunger), 20 arter
******* *[[Semnopithecus]]*, (grålangurer), 8 arter
****** Odd-nesegruppen
******* *[[Rhinopithecus]]*, stumpneseaper, 5 arter
******* *[[Pygathrix]]*, duker, 3 arter
******* *[[Nasalis]]*, neseape, monotypisk
******* *[[Simias concolor|Simias]]*, (grisehalelangur), monotypisk
** Hominoidea, menneskeaper

## Referanser




## Eksterne lenker
*